— Мадомики Ҳиндистонга кетаётган экансан, у ердаги тўтиқушларни кўрсанг, менинг ҳолимни атрофлича тушунтир. Айтгинки, сизнинг ҳасратингизда ёнган бир тўтиқушим бор. Бизнинг уйда қафасга солинган. Сизга салом айтди ва сиздан ёрдам истади. Қисмат экан, мен бу ерда, ғурбат ерларда ҳасрат чекаётирман, сиз эса яшил манзаралар, дарахтлар орасида гул боғлар қўйнида, сайр этаётирсиз. Дўстлар вафоси шундай бўладими, деб айт, дебди.